《与孟能静饮联句复和三首》
元代·方回

三月三日一觞酒，同上危楼望晴柳。
岂可不饮负此春，向来风晴十朝九。
何必水边看丽人，何必水晶行素鳞。
曲阜桥边同一醉，杭州城里两閒身。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。